Hrad Šášov sa nachádza asi 4 km od Žiaru nad Hronom nad tokom Hrona a v severnej časti Štiavnických vrchov. Vybudovaný bol pravdepodobne v 13. storočí. Prvá písomná zmienka o hrade bez názvu, ktorý geograficky možno stotožniť s hradom Šášov, je z roku 1253. Prvá priama písomná zmienka o hrade Saaskö, teda o hrade Šášov, pochádza až z roku 1336. Medzi prvými kastelánmi bol Ján Šáš (Saas), po ktorom hrad pravdepodobne aj pomenovali. Z histórie hradu, história záchrany hradu, súčasná obnova hradu.